खुद को CBI का DIG बताकर रेड मारने पहुंच जाता था शख्स, शिकायत दर्ज
सीबीआई ने एक ऐसे शख्स के खिलाफ केस दर्ज कराया है, जो खुद को सीबीआई का डीआईजी बताकर छापा मारने पहुंच जाता था।
नई दिल्ली: सीबीआई ने एक ऐसे शख्स के खिलाफ केस दर्ज कराया है, जो खुद को सीबीआई का डीआईजी बताकर छापा मारने पहुंच जाता था। यह शख्स अपना परिचय आर.आर. सिंह डीआईजी सीबीआई दिल्ली के तौर पर देता था और रौब दिखाकर लोगों को डरा धमकाकर वसूली करता था।  यह शख्स बुलंदशहर के ज्वाल खेड़ा का रहनेवाला है, इसके अलावा इसका एक और पता है, जो शिवपुरी चौराहा, तहसील कोल अलीगढ़ का है। सीबीआई को जब इस शख्स की करतूतों के बारे में पता चला तो उसके ठिकानों पर छापा मारा, जहां से दो देशी पिस्टल और कुछ संदिग्ध दस्तावेज मिले हैं। फिलहाल सीबीआई ने इसके खिलाफ केस दर्ज कर लिया और इस शख्स की करतूतों की कुंडली खंगाल रही है। इस शख्स पर आरोप है कि खुद को सीबीआई का डीआईजी बताकर छापा मारने पहुंच जाता था। लोगों पर रौब जमाकर, डरा-धमकाकर वसूली करता था। 